# Gl' Ischi

Anton Huonder Indice:Decurtins - Rätoromanische chrestomathie, I.djvu Gl' Ischi Intestazione 20 febbraio 2016 25% Da definire
Gl' Ischi Anton Huonder CC BY-SA 3.0 GFDL Indice:Decurtins - Rätoromanische chrestomathie, I.djvu //it.wikisource.org/w/index.php?title=Gl%27_Ischi&oldid=- 20200402155323 //it.wikisource.org/w/index.php?title=Gl%27_Ischi&oldid=- 20200402155323
[p. 605 [p. 606
ANTON HUONDER.
Gl' Ischi.
(Aus dem Grischun, Nr. 10, 1861.)
Tschentaners ein uss' vargai
Che sut gl' Ischi ein serimnai
Nos babuns, et engirau,
La „Ligia Grischa“ leu ligiau.
5 I' gl Ischi ha verdegau, —
La libertat ha prosperau;
Eunc ina frastgia en verdur,
Portav' la cuscha a nies pur. —
E sur ura vegn la mort,
10 Per tut che viva franca sort,
Prèn la frastgia giud il bést
Prèn dil pievel megler fést.
Sut gl' Ischi lein uss bargir,
Al Victim noss cors unfrir,
15 Spèr la cuscha engirar,
Della mai vi emblidar.
Sper la cuscha lein restar,
Entuorn il tschepp lein serimnar,
Ord las larmas vegn il bést
20 S' unfrir a nus sesez per fést.
Il Pur Sursilvan.
(Nach dem Autograph des Dichters.)
Jeu sun e stun ruasseivel cheu,
Lavur' e fetsch miu fatg;
Engrazia nuot, ne vi ne neu. —
Jeu viva de miu fatg.
5 Jeu rugulescha tgeuamein
Miu far e demanar;
Bugien lavura pruamein
De stgir sco er' de clar.
Hai pauc marveglias de vus
Gronds
10 Naschi, nutri sin thron;
Nutrescha mo de mes affons,
Vestgi cun agien pon.
Sefutra pauc dil traficar
Dils speculants dil mun,
15 E suenter miu puril maniar
Ei tut il mun radun.
Termetta gie de mia Val
Schi schuber e serein,
Sco Liber — bucca sco Vasal
20 A vus giudo il Rhein.
Perquei tadlei vus gronds
Signurs
De quellas, tschellas vals,
Ei crescha eunc adina Purs
Cun bratscha, pungs e pals.
Il pur suveran.
(Nach dem Autograph des Dichters.) Quei ei miu grepp, quei ei miu crapp,
Cheu tschentel jeu miu pei,
Artau hai jeu vus de miu bab,
Sai a negin marschei.
5 Quei ei miu prau, quei miu clavau,
Quei miu regress e dretg,
Sai a negin perquei d' engrau,
Sun cheu jeu mez il retg.
Quei mes affons, miu agien saun
10 De miu car Diu schengètg,
Nutreschel els cun agien paun,
Els dorman sut miu tètg.
O libra, libra paupradat,
Artada de mes vegls,
15 Defender vi cun taffradat
Sco popa de mes egls.
Gie libers sundel jeu naschius,
Ruaseivels vi dormir,
E libers sundel si carschius
20 E libers vi morir.
Gl' Ischi a Tru n.
(Ineditum nach dem Autograph des Dichters.) Naschius sun jeu en in desiert
La tgina era crap;
In Aungelet sut tschiel aviert;
Il grep era miu bab. —
5 La Mumma era libertat; —
De quella bein tezzaus,
In Giuven ferm - gie en verdat —
Sun lura semussaus.
Carschius in Um si ferms e gronds
10 En serimnai entuorn,
Sut mia feglia, sut mes roms
Ils umens dil contuorn.
Encunter tschiel cun liber maun
Sinzer han engirau:
15 „Per libertat d' unfrir lur Saun,“
E tuors han priu comiau
Bia tschentanèrs hai vigilau,
Udiu cametg e tun — ;
O! con bia Grischs … … … … … … han salidau
20 Il vegl Ischi a Trun!
In venerau Vegliurd e grisch
Mon ussa a dormir;
Hai vuss batiau cul num de Grisch, … … … … …
Per quel dueiss vuss morir.
Gl' Ischi.
(Nach dem Autograph des Dichters.)
In pauper Grisch vegn uss tier
vuss
Giudo della Cadi;
De Libertat sun staus il Spuss
Haveva num Ischi. —
5 Bia mellis onns hai vigilau,
Udiu cametg e tunn.
O con bia Grischs han salidau
Il vegl Ischi a Trun!
Sun paupers uss e senza
tètg —
10 O! dei en in cantun
A mi solet mo in suttètg,
En casa dil Cantun!
Gl' ischi a Trun.
(Aus Il Grischun, Nr. 30, 1864.)
A Trun sut igl ischi
Nos babs ein sa rimnai,
Da cor ein els uni,
Cun forza tutts armai.
5 Lur clom ha ramurau,
Las tuors sfraccadas en,
Tiranns han emprovau,
Co' ls Grischs fan truvamen!
Affons nus denter gripps,
10 Nutri figls ellas Vals,
Naschi entuorn ils pizzs —
Lein esser nus vasalls?
Tgi metta nus sut tetg
En nossa paupradat?
15 Tgi dat a nus nies dretg?
Mo valarusadat!
Nies ferm e liber maun Mo alla libertad! Nies cor, nies liber saung 20 A la fraternitad! Gni sut gl' ischi Grischuns! Nos babs lein honorar, Da forza cun canzuns La „Ligia Grisch'“ alzar!
G. ANTONI BÜHLER.
Mia patria.
(Aus Il Grischun, Nr. 1, 1864.)
1. Patria, sin l' amur fideivla De miu cor sas sefidar. Hai à ti, o buntadeivla, Gie tut bien jeu d' engraziar! 5 Buc cun plaids e poesias Vul miu cor mo tei alzar; Cun l' acziun las ovras tias Vi dil mal jeu conservar. 2. En legria, en tristezia 10 Vi cun aulta vusch clomar: Sai fortuna e letezia Mo unius cun tei anflar. Patria, sin l' amur fideivla De miu cor sas sefidar. 15 Hai a ti, o buntadeivla, Gie tut bien jeu d' engraziar.
Empermischun alla patria. (Aus Il Grischun, Nr. 4, 1864.) 1. A ti dedicheschel Miu cor e miu maun, O patria, et unfreschel La vita et il saung! 2. Miu cor sinflamescha Cun grond ardiment, Per tei el mo pulsescha, Tia libertat gudent. 3. O Dieus, po inspira 10 Curascha a mi! Fideivladat engira Miu cor bugien a ti. 4. Al maun po dai possa, Il cor lai scaldar, 15 Ch' el tochen tier la fossa La patria tegni car!
Tut dat commiau.
(Aus Il Grischun, Nr. 51, 1864.)
Ei gliei da Dieus gie ordinau, Ch' ins a tut car sto dar commiau, Tgei peina, o peina! Schegie che sin quest mund il mal 5 Il cor mai senta cert in tal, Tgei peina, o peina, gie peina! Ha ins a ti in brumbel dau, E ti en l' aua quel tschentau, Pertratga, pertratga: 10 Damaun fors' anflas ina flur, Che secca vi sur notg alur, Pertratga, pertratga, pertratga!